ai4bharat/Pralekha huggingface dataset:
کابینہ
کابینہ نے بائیں بازو کی انتہا پسندی والے علاقوں میں سکیورٹی مقامات پر 2 جی موبائل سروسز کو 4 جی تک اپ گریڈ کرنے کو منظوری دی
کابینہ نے ان بائیں بازو کی انتہاپسندی والےعلاقوں میں بہتر انٹر نیٹ اور اعداد و شمار کی خدمت فراہم کرنے کے لئے یہ منظوری دی
اس سے آتم نربھر بھارت کے مقاصد حاصل ہوں گے اور گھریلو مینوفیکچرنگ کو فروغ ملے گا
پروجیکٹ کی کل لاگت کا تخمینہ تقریباً 2426.39 کروڑ روپے کا ہے
وزیراعظم جناب نریندر مودی کی سربراہی میں مرکزی کابینہ نے بائیں بازو کی انتہاپسندی والے علاقوں میں سکیورٹی مقامات پر 2 جی موبائل سروسز کو 4 جی تک اپ گریڈ کرنے کے لئے یونیورسل سروس آبلیگیشن فنڈ  پروجیکٹ کو منظوری دے دی ہے۔
اس پروجیکٹ کے تحت 2343بائیں بازو کی انتہاپسندی والے مرحلہ ایک علاقوں کو 2 جی سے 4 جی موبائل سروسز کو اپ گریڈ کرنے پر تخمینہ لاگت 1884.59 کرو ڑ روپے آئے گی۔ اس میں ٹیکسوں اور محصولات مستثنی رکھا گیا ہے۔ اس میں 5 سال کے لئے او اینڈ ایم کو شامل کیا گیا ہے۔ البتہ بی ایس این ایل اپنی خود کی لاگت پر مزید 5 سال کے لئے ان مقامات کو برقرار رکھے گا۔ یہ کام بی ایس این ایل کو ہی دیا جائے گا کیونکہ ان مقامات کا تعلق بی ایس این ایل سے ہے۔
کابینہ نے 541.80 کروڑ روپے کی تخمینہ لاگت پر 5 سال کی کانٹریکچول مدت کے بعد بھی ایک توسیع شدہ مدت کے لئے بی ایس این ایل کی جانب سے بائیں بازو کی انتہاپسندی والے مرحلہ ایک 2 جی سائٹس کے آپریشن اور رکھ رکھاؤ کی لاگت کے فنڈ کو بھی منظوری دے دی ہے۔ مدت میں یہ توسیع کابینہ کی طرف سے منظوری کی تاریخ یا 4 جی سائٹس کے چالو ہونے کی تاریخ سے 12 مہینے تک کے لئے ہوگی۔
حکومت نے دیسی 4 جی ٹیلی کام اکوپمنٹ کے لئے ایک پر وقار پروجیکٹ کے واسطے بی ایس این ایل کو چنا ہے تاکہ ٹیلی کام گیئر سیگمنٹ میں خود کفالت حاصل کی جاسکے اور دیگر مارکٹوں کو برآمد کرنے کے علاوہ گھریلو مارکیٹ کی ضرورتوں کو پورا کیا جاسکے۔ یہ 4 جی آلات اس پروجیکٹ میں بھی تعینات کئے جائیں گے۔
اپ گریڈیشن سے بائیں بازو کی انتہاپسندی والے ان علاقوں میں بہتر انٹرنیٹ اور اعدا د و شمار کی خدمات فراہم کی جاسکیں گی۔ یہ داخلی امور کی وزارت اور ریاستی سرکاروں کی ضرورتوں کو پورا کرے گی۔ اس کے علاوہ یہ ان علاقوں میں تعینات سکیورٹی عملے کی مواصلاتی ضرورتوں کو بھی پورا کرے گی۔ یہ تجویز دیہی علاقوں میں موبائل کنکٹی وٹی فراہم کرنے کے مقصد کے مطابق ہے۔ اس کے علاوہ موبائل براڈ بینڈ کے ذریعہ مختلف ای۔ گورننس خدمات، بینکنگ خدمات، ٹیلی میڈیسن، ٹیلی ایجوکیشن وغیرہ کی فراہمی ان علاقوں میں ممکن ہوسکے گی۔
۔۔۔۔۔۔۔۔۔۔۔
ش ح۔ح ا۔ ن ا۔
U- 4733
(
سٹرک ٹرانسپورٹ اور شاہراہوں کی وزارت
جناب نتن گڈکری نے خوردہ مارکیٹ کو زیادہ مسابقتی بنانے اور اقتصادی ترقی میں تیزی لانے کے لئے لاجسٹکس کی لاگت کو 10 فی صد سے کم کرنے پر زور دیا
نئی دلّی ،08 اکتوبر / سڑک ٹرانسپورٹ اور شاہراہوں کے مرکزی وزیر جناب نتن گڈکری نے ریٹیل مارکیٹ کو زیادہ مسابقتی بنانے اور معاشی نمو کو فروغ دینے کے لئے لاجسٹکس کی لاگت کو 10 فیصد سے کم کرنے پر زور دیا ہے۔ ایم اینڈ ایم اور آئی آئی ایم احمد آباد ایم پاور سیریز کے افتتاحی سیشن سے خطاب کرتے ہوئے ، انہوں نے کہا کہ حکومت نیشنل انفراسٹرکچر پائپ لائن اور گتی شکتی پروگراموں کے اعلان کے ذریعے مربوط بنیادی ڈھانچے کی ترقی پر توجہ مرکوز کر رہی ہے۔ انہوں نے کہا کہ اگلے دو برسوں میں 25 ہزار کلومیٹر قومی شاہراہوں کی تعمیر کی منصوبہ بندی کی گئی ہے۔ وزیر موصوف نے کہا کہ نیشنل انفراسٹرکچر پائپ لائن پروگرام کے تحت ایک لاکھ کلومیٹر سے زیادہ لمبائی والے 2800 منصوبوں کا روڈ میپ تیار کیا گیا ہے۔ انہوں نے کہا کہ بھارت مالا پریوجنا میں 34800 کلومیٹر شاہراہوں کو فروغ دینے کا منصوبہ بنایا گیا ہے ، جو پورے ملک میں بڑے شہری اور اقتصادی مراکز کو جوڑیں گی ۔
جناب گڈکری نے کہا کہ ایتھنول ، ایل این جی ، بائیو سی این جی ، الیکٹرک ، ہائیڈروجن جیسے بہت سے نئے متبادل ایندھنوں کے ساتھ ، ہندوستان میں ٹرانسپورٹ کا شعبہ بہت اہم جنکشن پر کھڑا ہے۔ انہوں نے کہا کہ ہم اب جو بھی پالیسی مرتب کریں گے اور اپنائیں گے ، وہ اگلے 30-40 سال تک کے لئے راہ ہموار کریں گی ۔ انہوں نے کہا کہ ہمیں نئی ٹیکنالوجیز کے لئے اپنے دروازے کھلے رکھنے چاہئیں کیونکہ بہت زیادہ ریگولیشن بعض اوقات بہت کم وقت میں ابھرتی ہوئی ٹیکنالوجیز کو ختم کر سکتے ہیں ۔ انہوں نے کہا کہ ہمیں ایسی ٹیکنالوجیز کی حوصلہ افزائی کرنے کی ضرورت ہے ، جن کا ماحول اور ماحولیات پر مثبت اثر پڑے۔ انہوں نے مزید کہا کہ ہم مینجمنٹ کے شعبوں میں اپنے علم کو مسلسل کام کرنے اور اس طرح کی ٹیکنالوجیز کو معاشی استحکام کو بہتر بنانے کے لئے استعمال کر سکتے ہیں۔ جناب گڈکری نے مزید کہا کہ ہم فلیکس انجنوں کے لئے ، جو صد فی صد ایتھنول یا صد فی صد پیٹرول سے چل سکتے ہیں ، ہم ایتھنول کو پیٹرول کے ساتھ ملانے کے لئے آگے بڑھ رہے ہیں ۔ جناب گڈکری نے کہا کہ اس سے پہلے لوگ الیکٹرک گاڑیوں کا استعمال کرنے کے لئے ہچکچاتے تھے اور ان کے بارے میں کچھ تحفظات رکھتے تھے لیکن آج بھارت الیکٹرک دو پہیہ گاڑیوں کی فروخت میں ریکارڈ توڑ رہا ہے اور آنے والے دنوں میں فور وہیلرز کے لئے بھی اسی طرح کی روش اختیار کی جائے گی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 9848
(Visitor Counter : 85
وزیراعظم کا دفتر
وزیراعظم نریندرمودی نے کرکٹ میں کامیابی حاصل کرنے اور ٹیکہ کاری میں سنگ میل حاصل کرنے پرٹیم انڈیا کو سراہاہے
نئی دہلی، 06؍ ستمبر :وزیراعظم جناب نریندرمودی نے ٹیم انڈیا کی ستائش کی ہے کیونکہ بھارت نے ٹیکہ کاری کی اپنی مہم اورکرکٹ میں بھی نمایاں کامیابی حاصل کی ہے ۔
بھارت نے آج 11دنوں میں تیسری مرتبہ ایک کروڑسے زیادہ کووڈسے بچاؤ کے ٹیکے لگائے ہیں ۔
کرکٹ میں آج بھارت نے اوول میں ایک تاریخی جیت درج کی ہے ۔
وزیراعظم نریندرمودی نے ٹویٹ کیاہے :
‘‘ٹیکہ کاری اورکرکٹ کے محاذ پر  شانداردن ۔جیسا کہ ہمیشہ ٹیم انڈیا جیتتی ہے #سب کوویکسین مفت ویکسین ’’
بہت چھوٹی، چھوٹی اور درمیانی صنعتوں کی وزارت
ناریل کے عالمی دن پر ویبینار
ناریل تا کوائرٹیکنالوجیز
کوائر بورڈ نے آج ناریل کے عالمی دن کے موقع پر 'ناریل ٹو کوائر ٹیکنالوجیز' پر ایک قومی سطح کے ویبینار کا اہتمام کیا۔ اس کا افتتاح جناب ڈی کوپرمو ، چیئرمین ، کوائر بورڈ نے کیا۔ جناب ایم کمارراجا، سکریٹری ، کوائر بورڈ نےاس موقع پر کلیدی خطاب پیش کیا۔
جوائنٹ سیکرٹری  ، وزارت ایم ایس ایم ای محترمہ الکا ننگیا اروڑہ نے اپنے صدارتی خطاب میں کوائر سے بننے والی مصنوعات کی تشہیر اور سپلائی چین مینجمنٹ کو اہمیت دینے کی ضرورت پر زور دیا۔ انہوں نے کہا کہ اس طرح کے ویبینار کوائر بورڈ کے لیے ناریل اور کوائر انڈسٹری میں دستیاب مصنوعات اور ٹیکنالوجیز کے بارے میں معلومات کی تشہیر کا ایک اچھا ذریعہ ہے ، جو نئے کاروباری افراد کو ان شعبوں کی طرف راغب کر سکتا ہے۔
ویبینار میں ملک بھر سے 347 شرکاء نے شرکت کی۔ مختلف شعبوں کے ماہرین نے مقالے پیش کیے ، اس موقع پر ناریل اور کوائر ٹیکنالوجیز کےتئیں نئے امکانات تلاش کرنے پر غور وخوض بھی کیا گیا۔
اس کا اہتمام آزادی کا امرت مہوتسو، آزادی کی 75 ویں سالگرہ کی یاد میں کیا گیا تھا۔
بجلی کی وزارت
این ایچ پی سی نے اپنا 46 واں یوم تاسیس منایا
نئی دہلی، 7 نومبر 2020، بھارت کی صفحے اول کی ہائیڈرو پاور کمپنی این ایچ پی سی لمیٹیڈ نے 7 دسمبر 2020 کو این ایچ پی سی کارپوریٹ آف فرید آباد میں اور اپنے تمام علاقائی دفاتر ، پاور اسٹیشن اور پروجیکٹوں میں جوش و جذبے کے ساتھ اپنا 46 واں یوم تاسیس منایا۔تقریبات کا انعقاد ویڈیو کانفرنسنگ کےذریعہ کیا گیا اور کووڈ۔ 19 عالمی وبا کے پیش نظر سوشل ڈسٹنسنگ کے اصولوں پر پوری طرح عمل کیا گیا۔
این چی پی سی کے سی ایم ڈی جناب اے کے سنگھ نے اس موقع پر این ایچ پی سی ملازمین سے خطاب کیا۔ بجلی کے وزیر مملکت  اور نئی اور قابل تجدید توانائی کے وزیر مملکت جناب ، ہنر مندی کی ترقی اور صنعت کاری کے وزیر مملکت جناب آر کے سنگھ اس موقع پر مہمان خصوصی تھے جبکہ حکومت ہند کے سکریٹری  جناب سنجیو نندن سہائے معزز مہمان تھے جنہوں نے ویڈیو کانفرنسنگ کےذریعہ تقریب میں شرکت کی۔
اپنے خطاب میں جناب آر کے سنگھ نے 46 ویں یوم تاسیس کے موقع پر این ایچ پی سی کے ملازمین کو مبارکباد پیش کی ۔ انہوں نے این ایچ پی سی ملازمین کی سخت محنت کی تعریف کی اور کہا کہ این ایچ پی سی کو مستقبل میں بہت سے پروجیکٹوں کو نافذ کرنا ہے۔انہوں نے اس خواہش کا اظہار کیا کہ یہ کمپنی ایک 50 ہزار میگاواٹ اور ایک سچی ملٹی نیشنل کمپنی بنے۔
جناب سنجیو نندن سہائے نے بہت زیادہ مشکل حالات میں پروجیکٹوں کو نافذ کرنے کے لئے این ایچ پی سی خاندان کو مبارکباد پیش کی۔ این ایچ پی سی کے سی ایم ڈی جناب اے کے سنگھ نے پورے این ایچ پی سی خاندان کے لئے نیک خواہشات کا اظہار کیا اور تمام ملازمین سے کہا کہ وہ این ایچ پی سی کو نئی اونچائی پر لے جانے کے لئے مدد کریں۔ انہوں نے بجلی کے وزیر مملکت جناب آر کے سنگھ اور سکریٹری  جناب سنجیو نندن سہائے کا ان کی مسلسل حمایت اور رہنمائی کے لئے شکریہ ادا کیا۔ انہوں نے بتایا کہ این ایچ پی سی نے اپنے 46 ویں یوم تاسیس کے موقع پر اپنے تمام مقامات پر خون کا عطیہ دینے کے کیمپ لگائے ، جن سے تقریباً 800 یونٹ خون جمع ہوجانے کی توقع ہے۔
تقریب میں مختلف زمروں کے تحت این ایچ پی سی ایوارڈ اسکیم  کے انعام یافتگان کو انعامات سے بھی نوازا گیا۔ اس موقع پر ڈائرکٹر  جناب رتیش کمار ، ڈائرکٹر  جناب این کے جین ، ڈائرکٹر ٹیکنکل جناب وائی کے چوبے، ڈائرکٹر  جناب آر کے گوئل ، این ایچ پی سی کے سی ای او جناب اے کے شریواستو سمیت این ایچ پی سی کے سینئر افسران اور دیگر مدعو کیے گئے معززین نے شرکت کی۔
اس موقع پر این ایچ پی سی کا گیت بھی جاری کیا گیا جسے قدم شری ایوارڈ یافتہ معروف گلوکار جناب کیلاش کھیر نے تیار کیا اور اسے اپنی آواز دی۔ اس گیت کو مرکزی وزیر جناب آر کے سنگھ نے جاری کیا۔ اس موقع پر مشہور گلوکار جناب امریش مشرا نے ایک مسحور کن غزل بھی پیش کی۔
۔۔۔۔۔۔۔۔۔۔۔
م ن۔ا گ۔ن ا۔
U-7065
(Visitor Counter : 117
وزارت خزانہ
‘جی ایس 2022 کے 5.09 فیصد’ کے لیے فروخت  کی نیلامی، ‘جی ایس 2030 کے 5.79 فیصد’ کی فروخت  کے لیے نیلامی،‘نیو جی او آئی فلوٹنگ ریٹ بونڈ 2033’ کی فروخت  کی نیلامی، ‘جی ایس 2060 کے 7.19 فیصد’ کی فروخت  نیلامی
نئی دہلی،15 جون، بھارت سرکار نے ان اسٹاکوں کے لیے فروخت کا اعلان کیا ہے۔  قیمت پر مبنی نیلامی کے ذریعے مشتہر شدہ رقم3000 کروڑ روپئے  کے لیے ‘گورنمنٹ اسٹاک 2022 کے5.09 فیصد’  قیمتوں پر مبنی نیلامی کے ذریعے مشتہر شدہ رقم 18000 کروڑ روپئے  کے لیے ‘سرکار اسٹاک 2030 کے 5.79 فیصد’ پھیلی ہوئی نیلامی پر مبنی مشتہر شدہ رقم 4000 کروڑ روپئے  کے لیے ‘نیو جی او آئی فلوٹنگ ریٹ بونڈ 2033’  قیمتوں پر مبنی نیلامی کے ذریعے مشتہر شدہ رقم 5000 کروڑ روپئے  کے لیے ‘سرکاری اسٹاک 2060 کے7.19 فیصد’ کے لیے۔ بھارت سرکار کے پاس یہ اختیار ہوگا کہ وہ مندرجہ بالا کسی ایک یا ایک سے زیادہ سکیورٹیز کے لیے 2000 کروڑ روپئے تک کا فاضل سبسکرپشن برقرار رکھ سکتی ہے۔ نیلامی کی کارروائی ریزرو بینک آف انڈیا ، ممبئی آفس، فورٹ ممبئی کے ذریعے 19 جون 2020 کے دن کئی قیمتوں والے طریقے کو استعمال کرکے انجام دی جائے گی۔
اسٹاک کی فروخت کے لیے مشتہر شدہ رقم کا 5 فیصد تک مجاز افراد اور اداروں کو الاٹ کیا جائے گا۔ یہ کام سرکاری سکیورٹیز کی نیلامی کے سلسلے میں غیر مقابلہ جاتی نیلامی سہولت کی اسکیم کے تحت انجام دیا جائے گا۔
نیلامی کے سلسلے میں مقابلہ جاتی اور غیر مقابلہ جاتی دونوں طرح کی بولیوں کو 19 جون 2020 کو ریزرو بینک آف انڈیا کور بینکنگ سولیوشن  نظام پر داخل کیا جائے گا۔ غیر مقابلہ جاتی بولیاں صبح ساڑھے دس بجے سے صبح گیارہ بجے کے درمیان اور مقابلہ جاتی بولیاں صبح ساڑھے دس بجے سے دوپہر ساڑھے گیارہ بجے کے درمیان لگائی جاسکیں گی۔
نیلامی کے نتائج کا اعلان 19 جون 2020  کے دن کیا جائے گا اور کامیاب بولی لگانے والوں کو ادائیگی22 جون 2020  کو کرنی ہوگی۔
یہ اسٹاک ‘‘وین ایشوڈ’’ ٹریڈنگ کے ذریعے ریزرو بینک آف ا نڈیا کے ذریعے جاری سرکولر نمبر آر بی آئی / 2018-19/ 25 مورخہ 24 جولائی 2018 اور وقتاً فوقتاً ترمیم کردہ ‘وین ایشوڈ ٹرانزیکشن ان سینٹرل گورنمنٹ سکیورٹیز’ کے رہنما خطوط کے مطابق فراہم ہوں گے۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 190.34 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعال معاملوں کی تعداد 20,403 ہے۔
فی الحال زیر علاج مریضوں کی شرح 0.05 فیصد ہے۔
سردست ملک میں شفایابی کی شرح 98.74 فیصد ہے۔
گزشتہ 24 گھنٹوں کے دوران 3,410 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,25,60,905 ہوگئی ہے۔
پچھلے 24 گھنٹوں کے دوران 3,207 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.95 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 84.10 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,36,776 ٹیسٹ کئے گئے۔
بجلی کی وزارت
این ایچ پی سی نے دیبانگ کثیر المقاصد پروجیکٹ، اروناچل پردیش کے لیے ریلوے سائڈنگ کی تعمیر کے لیے آر آئی ٹی ای ایس، وزارت ریلوے کے ساتھ مفاہمت نامے پر دستخط کیے
این ایچ پی سی لمیٹڈ، ہندوستان کی ممتاز ہائیڈرو پاور کمپنی، نے این ایچ پی سی کے 2,880 میگاواٹ کے دیبانگ کثیر مقصدی پروجیکٹ کے لیے پاسی گھاٹ، اروناچل پردیش میں ریلوے سائڈنگ کی تعمیر کے لیے RITES کے ساتھ ایک مفاہمت نامے پر دستخط کیے ہیں، جو ریلوے کی وزارت کے تحت ایک منی رتنا شیڈول ’اے‘ مرکزی پبلک سیکٹر انڈر ٹیکنگ ہے۔
این ایچ پی سی اور RITES کے درمیان اسٹریٹجک شراکت داری دونوں تنظیموں کی مہارت کی تکمیل کرتی ہے۔ اپنی بنیادی طاقت کا فائدہ اٹھاتے ہوئے، RITES، ایک پروجیکٹ مینجمنٹ کنسلٹنٹ کے طور پر، این ایچ پی سی دیبانگ اور اروناچل پردیش میں آنے والے دیگر پروجیکٹوں کے لیے ریل کے بنیادی ڈھانچے کی سہولیات کی ترقی کے لیے جامع اور مؤثر حل فراہم کرے گا۔
این ایچ پی سی لمیٹڈ ہندوستان کی سب سے بڑی ہائیڈرو پاور کمپنی ہے۔ این ایچ پی سی کی کل نصب شدہ صلاحیت اس کے 25 پاور اسٹیشنوں، بشمول 1,520 میگاواٹ ماتحت اداروں کے ذریعے 7,097.2 میگاواٹ قابل تجدید توانائی  ہے۔
رائٹس لمیٹڈ ایک منی رتنا  شیڈول ’A‘ پبلک سیکٹر انٹرپرائز ہے اور ہندوستان میں ٹرانسپورٹ کنسلٹنسی اور انجینئرنگ کے شعبے میں ایک سر کردہ کھلاڑی ہے جو تمام شعبوں اور وسیع جغرافیائی رسائی میں متنوع خدمات فراہم کرتا ہے۔
زراعت اور کاشتکاروں کی فلاح و بہبود کی وزارت
بھارت کی زرعی تجارت میں 21-2020 کے دوران اضافہ ہوا ہے
عالمی وبا کے باوجود اپریل 2020 سے فروری 2021 کے درمیان زرعی اور اس سے متعلق مصنوعات کی برآمد میں 18.49 فیصد کا اضافہ ہوا ہے
بھارت میں 21-2020 کے دوران گیہوں کی برآمدات میں 727 فیصد کا زبردست اضافہ اور غیر باسمتی چاول کی درآمد میں 132 فیصد کا اضافہ ہوا
نئی دہلی،21 اپریل ، 2021 / بھارت نے پچھلے برسوں میں زرعی مصنوعات میں لگاتار اضافہ برقرار رکھا ہے۔ 20-2019 کے دوران بھارت کی زرعی اور اس سے متعلقہ درآمدات 2.52 لاکھ کروڑ روپے اور درآمدات 1.47 لاکھ کروڑ روپے مالیت کی تھیں۔ یہاں تک کہ عالمی وبا کے مشکل وقت کے دوران بھارت نے اس بات کا خیال رکھا کہ دنیا کی خوراک کی سپلائی چین میں کوئی خلل نہ ڈالا جائے اور برآمدات کو جاری رکھا۔ اپریل 2020 سے فروری 2021 کے درمیان زرعی اور متعلقہ مصنوعات کی برآمدات 2.74 لاکھ کروڑ روپے تھی جبکہ پچھلے سال اسی مدت میں یہ 2.31 لاکھ کروڑ روپے تھیں۔ اس طرح اس میں 18.49 فیصد کے اضافے کا اظہار ہوتا ہے۔
برآمدات میں جن اشیاء کی ترقی میں خاطر خواہ اضافہ ہوا وہ ہیں ، گیہوں، موٹا اناج ، چاول  ، سویا خوراک، مسالحہ ، چینی، خام کپاس، تازہ سبزیاں، ڈبہ بند سبزیاں اور الکوہل والے مشروبات۔
گیہوں اور دیگر اناج میں پچھلے سال کے دوران زبردست اضافہ ہوا۔ یہ 425 کروڑ روپے سے بڑھ کر 3283 کروڑ اور 1318 کروڑ روپے سے بڑھ کر 4542 کروڑ روپے باالترتیب ہوئی۔ دنیا کے ملکوں کی طرف سے خصوصی مانگ پر نیفڈ نے افغانستان کو 50000 ایم ٹی اور لیبنان کو 40000 ایم ٹی گیہوں برآمد کیا۔ یہ برآمدات جی 2 جی بندوبست کے تحت کی گئیں۔ بھارت میں گیہوں کی برآمدات میں 727 فیصد کا زبردست اضافہ ہوا۔
ملک میں غیر باسمتی چاول کی برآمدات میں 132 فیصد کا خاطر خواہ اضافہ ہوا۔ غیر باسمتی چاول کی برآمدات 20-2019 میں 13030 کروڑ روپے تک پہنچ گئی تھیں جبکہ 21-2020 میں یہ 30277 کروڑ روپے ہو گئیں۔ برآمدات میں یہ اضافہ کئی وجوہات سے ہوا۔ جن میں سے اہم وجہ یہ ہے کہ بھارت تیمور لیستے، پپوا نیو گینی، برازیل، چیلی اور پوایرتو ریکو کی نئی مارکیٹوں میں رسائی حاصل کر رہا ہے۔ اس کے علاوہ ٹوگو، سینیگال، ملیشیا، مڈاگاسکر، عراق ، بنگلہ دیش، موزمبیک، ویتنام، جمہوریہ تنزانیہ اور مڈگاسکر کو بھی برآمدات کی گئیں۔
بھارت کی سویا خوراک کی برآمدات میں بھی 132 فیصد کا اضافہ ہوا۔ سویا خوراک کی برآمدات 20-2019 میں 3087 کروڑ روپے تھی جبکہ یہ 21-2020 میں 7224 کروڑ روپے ہو گئیں۔
جن دیگر زرعی اور متعلقہ اشیاء کی برآمدات میں 20-2019 کی مدت کے مقابلے اپریل 2020 سے فروری 2021 کے درمیان خاطر خواہ اضافہ ہوا وہ ہے مسالحے ، چینی ، خام کپاس ، تازہ سبزیاں  اور ڈبہ بند سبزیاں  وغیرہ۔
زرعی اور متعلقہ اشیاء کی برآمدات اپریل 2020 سے فروری 2021 کے درمیان.25141034 کروڑ روپے تھی جبکہ پچھلے سال اسی مدت کے دوران یہ درآمدات 137014.39 کروڑ روپے تھیں۔ اس طرح ان میں 2.93 فیصد کا معمولی اضافہ ہوا۔
کووڈ – 19 کے باوجود زراعت میں تجارت کے توازن میں اپریل 2020 سے فروری 2021 کے درمیان خاطر خواہ اضافہ ہوا اور یہ 132579.69 کروڑ روپے مالیت کی ہو گئی جبکہ 20-2019 میں اسی مدت کے دوران 93907.76 کروڑ روپے مالیت کی تھی۔
زرعی برآمدات کے اعداد و شمار کے لیے یہاں کلک کریں
زرعی درآمدات کے اعداد و شمار کے لیے یہاں کلک کریں
وزارت خزانہ
پندرہویں مالی کمیشن نے ایک مشاورتی کونسل تشکیل دی ہے جو اس کے دائرہ کار سے متعلق معاملات کے بارے میں اسے مشورہ دے گی
نئی دہلی، 9 مئی 2018، پندرہویں مالی کمیشن نے ایک مشاورتی کونسل تشکیل دی ہے جو اس کے دائرہ کار سے متعلق معاملات کے بارے میں اسے مشورہ دے گی اور ا س کی مدد کرے گی۔ مشاورتی کمیٹی کا رول اور اس کا کاج کاج اس طرح ہوگا۔
- کمیشن کے دائرہ کار کے بارے میں کسی بھی ایسے مسئلے یا موضوع سے متعلق جو افادیت کا حمل ہو، اسے مشورہ دینا۔
- کسی بھی ایسے مقالے یا تحقیقاتی مطالعہ میں مدد کرنا جس سے کمیشن کے دائرہ کار کے بارے میں معاملات اور کمیشن کی سمجھ بوجھ میں اضافہ ہوا اور
- کمیشن کے کام کاج میں وسعت کی کوشش کرنا تاکہ مالی معاملات اور اس کی سفارشات پر عمل درآمد اور ان کے معیار میں بہتری کے لئے بہترین قومی اور بین الاقوامی مفادات کا خیال رکھا جاسکے۔
مشاورتی کونسل میں مندرجہ ذیل ارکان ہوں گے۔
- فورم فار اسٹریٹیجک انیشیٹیوز کے صدر اروند ورمانی ۔
- پی ایم ای اے سی کی جز وقتی ممبر، آبزرویٹری گروپ کی سینئر ہندوستانی تجزیہ کار نیز آکسس ریسرچ اینڈ انوسٹمنٹ کے چیئرمین سرجیت ایس بھلہ۔
- بین الاقوامی مالی فنڈ کے  کے سابق ڈپٹی ڈائرکٹر سنجیو گپتا۔
- پروفیسر پناکی چکرورتی ۔
- چیف انڈیا اکونومسٹ جے پی مورگن جناب ساجد چنائے۔
- کریڈٹ سوسی انڈیا اکانومسٹ اینڈاسٹریجسٹ کے منیجنگ ڈائرکٹر جناب نیل کنٹھ مشرا۔
۔۔۔۔۔۔۔۔۔۔۔
(Visitor Counter : 52
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 192.74 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 19.93 کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
25)؍اپریل 2022کے مطابق)
|
|
فراہم کی گئی خوراکیں
|
|
1,92,74,20,735
|
|
بچی ہوئی خوراکیں
|
|
19,93,69,660
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 192.74کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 19.93 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
بجلی کی وزارت
این ٹی پی سی نے اسکوپ کامپلیکس میں ٹیکہ کاری مہم چلائی
کووڈ وبائی مرض کی دوسری لہر کا مقابلہ کرنے اور اپنے ملازمین، ان کی فیملی کے ممبران اور معاونین کی حفاظت اور اچھی صحت کو یقینی بنانے کے لیے، بجلی کی وزارت کے ماتحت ایک مہارتن سی پی ایس یو، این ٹی پی سی اپنے مختلف مقامات اور دفاتر میں ٹیکہ کاری مہم چلا رہا ہے۔
گزشتہ پانچ دنوں میں مرحلہ وار طریقے سے نئی دہلی میں واقع این ٹی پی سی اسکوپ دفتر میں کل 2013 افراد کو ٹیکہ لگایا گیا ہے۔ سخت کووڈ پروٹوکال کے تحت ٹیکہ کاری کا عمل انجام دیا گیا۔
این ٹی پی سی پہلے ہی اپنے آپریشنز کے 70 ہزار سے زیادہ ملازمین، کارکنوں اور ان کے اہل خانہ کو ٹیکہ لگا چکا ہے۔ این ٹی پی سی کا مقصد تمام اہل ملازمین اور ان کی زیر کفالت افراد کو ٹیکہ کے تحفظ میں شامل کرنا ہے۔ ٹیکہ کاری مہم این ٹی پی سی کے 72 مقامات پر چل رہی ہے، جس میں جے وی اور معاون کمپنیاں شامل ہیں۔
سماجی انصاف اور تفویض اختیارات کی وزارت
جناب تھاور چند گہلوت نے سماجی انصاف اورتفویض اختیارات کے مرکزی وزیر کا عہدہ سنبھالا
نئیدہلی4 جون۔جناب تھاورچند گہلوت نے آج سماجی انصاف اورتفویض اختیارات کے مرکزی وزیر کا عہدہ سنبھالا۔سماجی انصاف اور تفویض اختیارات کے نئے وزرائے مملکت جناب کرشن پال گرجر ، رام داس اٹھاولے اور جناب رتن لال کٹاریا نے بھی اپنے عہدوں کی ذمہ داریاں سنبھالیں ۔ محترمہ نیلم ساہنی ،سماجی انصاف وتفویض اختیارات کی وزارت مملکت کی سکریٹری ، محترمہ شکنتلا ڈی گیملن سکریٹری ڈی ای پی ڈبلیو ڈی اور وزارت کے سینئیر افسران بھی اس موقع پرموجود تھے۔
بعد میں جناب گہلوت نے وزرائے مملکت ، وزارت کے سکریٹریوں اور سینئیر افسران کے ساتھ ، وزارت کے پروگراموں اور پروجیکٹوں کا جائزہ لینے کے لئے ایک میٹنگ کی ۔
جناب گہلوت 18 مئی 1948 کو مدھیہ پردیش کے شہر اُجّین روپیتا  گاؤں میں پیدا ہوئے تھے ۔ انہیں اپریل 2018 میں راجیہ سبھا میں دوبارہ منتخب کیا گیا تھا۔ انہوں نے حکومت کی پچھلی مدت میں بھی سماجی انصاف اورتفویض اختیارات کے مرکزی وزیر کی ذمہ داریاں سنبھالی تھیں۔
م ن ۔اس ۔رم
U-2300
(Visitor Counter : 78
وزارت دفاع
آئی این ایس سدرشنی کی خلیجی ممالک میں تعیناتی
آئی این ایس سدرشنی اس وقت خلیجی خطے میں تعیناتی کے اپنے اختتامی مرحلے پر ہے جس کا مقصد ہندوستانی بحریہ کی کوششوں کے ایک حصے کے طور پر دوستانہ غیر ملکی بحریہ کو آپریشن کے مختلف پہلوؤں سے واقف کرانے اور بورڈ سیل ٹریننگ پلیٹ فارمز پر تربیت اور ’دوستی کے پل‘ کی توسیع کرنا ہے۔
22 دسمبر کو جہاز کو آئی آر آئی ایس زرہ کے ذریعہ پورٹ شاہد بہونار، بندر عباس  لے جایا گیا۔ جیٹی پر آئی آر آئی نیوی کے نیول بینڈ نے جہاز کا پرتپاک استقبال کیا۔ آئی آر آئی بحریہ اور نیول اتاشی ہندوستانی سفارت خانے کے ایک وفد نے جہاز کا استقبال کیا۔
استقبالیہ کے بعد ایران میں ہندوستان کے سفیر عزت مآب گدام دھرمیندر کا آن بورڈ دورہ ہوا۔ انھیں ان کی ٹیم کے ساتھ جہاز کا گائیڈڈ ٹور فراہم کیا گیا۔ سفیر کی دعوت پر جہاز کے عملے کی ضیافت کی گئی۔ تقریب میں آئی آر آئی نیوی کے اہلکاروں کو بھی مدعو کیا گیا تھا۔ دورے کے موقع پر کیک کاٹنے کی مشترکہ تقریب کا انعقاد کیا گیا۔
کمانڈنگ آفیسر نے نیول اتاشی انڈیا کے ہمراہ کمانڈر آئی آر آئی نیوی فرسٹ ڈسٹرکٹ سے ملاقات کی۔ ملاقات کے دوران تاریخی بحری روابط، تربیتی کیڈٹس اور نوجوان افسران کے موضوع پر دونوں بحری افواج کے درمیان باہمی تعاون اور سیل ٹریننگ کے مختلف پہلوؤں پر تبادلہ خیال کیا گیا۔
کیپٹن حمزہ، ڈائریکٹر آف ٹریننگ  نے آئی آر آئی نیوی کے افسران کی ٹیم کے ساتھ جہاز کا دورہ کیا۔ انہیں آئی آر آئی نیوی کیڈٹس کی ہاربر ٹریننگ کے دوران جہاز کے کام کاج اور خصوصیات کا گہرائی سے جائزہ فراہم کیا گیا۔
یہ جہاز بندر عباس میں تین دن قیام کرے گا جس میں نیول بیس  کا دورہ اور آئی آر آئی بحریہ کے سی رائیڈرز کو ایک دن کی سارٹی کے دوران سیل ٹریننگ کا تجربہ فراہم کرنا شامل ہے۔
کوئلے کی وزارت
کول انڈیا لمیٹڈ کے پاس غیر بجلی سیکٹر کے لیے کافی اسٹاک ہے؛ فی الحال 3.4 لاکھ ٹن کوئلے کی یومیہ سپلائی
سپلائی کو مزید بڑھانے کے لیے کوششیں جاری ہیں
نئی دہلی۔ 12 فروری کول انڈیا لمیٹڈ  فی الحال غیربجلی سیکٹر کو یومیہ تقریباً 3.4 لاکھ ٹن کوئلہ فراہم کر رہا ہے جو کہ اس حصے میں کمپنی کی اوسط سپلائی ہے۔ 37 ملین ٹن  سے زیادہ کوئلہ کانوں پر مبنی سی آئی ایل کا اس سیکٹر میں سپہلائی کو مزید بڑھانے کا ہدف ہے۔ اپریل-جنوری مالی سال 22کے دوران این پی ایس کو سی آئی ایل کی ترسیل 101.7 ملین ٹن  رہی، جو وبائی مرض سے پاک سال 20 کی اسی مدت میں 94 ایم ٹی کے مقابلے 8.2 فیصد زیادہ تھی ۔ یہاں تک کہ مالی سال 19 کی تقابلی مدت کے لیے، جب سی آئی ایل نے اپنے قیام کے بعد سے اب تک سب سے زیادہ کوئلے کی ریکارڈ ترسیل کی، این پی ایس سیکٹر کو سپلائی میں 91.5 ایم ٹی کے مقابلے 11 فیصد کا اضافہ ہوا۔
اس مدت کے دوران بجلی کے شعبہ کو سپلائی کے مقابلے این پی ایس صارفین کی سپلائی کی شرح زیادہ تھی۔ اپریل 20-جنوری 21 میں NPS سیگمنٹ کو 105 MTs پر بھیجنا مالی سال 22 کی اسی مدت کے مقابلے میں 3 MTs سے تھوڑا زیادہ تھا۔ کووڈ سے متاثر سال کے دوران ترسیل میں اضافے کی کئی وجوہات تھیں۔
کووِڈ کی وجہ سے مالی سال 21 کے زیادہ تر حصے کے لیے کوئلے کی کھپت میں رکاوٹ دیکھنے میں آئی، سی آئی ایل نے این پی ایس حصے میں سپلائی بڑھا دی۔ اس کے علاوہ این پی ایس صارفین نے بھی کوئلے کی زیادہ مقدار کو اٹھانے کا انتخاب کیا کیونکہ سی آئی ایل کی ای نیلامی کی فروخت مالی سال 2021 کی پہلی ششماہی کے لیے مطلع شدہ قیمت پر محدود تھی۔ این پی ایس کسی بھی مالی سال میں گھریلو کوئلے کے ساتھ ملاوٹ کے لیے تقریباً 170 ایم ٹی کوئلہ درآمد کرتا ہے۔ تاہم مالی سال 22 میں غیرمعمولی طور پر بلند بین الاقوامی کوئلے کی قیمتیں مطلوبہ مقدار کی درآمد میں رکاوٹ ثابت ہوئیں جس سے کوئلے کی قلت پیدا ہوگئی۔ غیر پاور سیکٹر کی سپلائی کو مزید بڑھانے کے لیے سی آئی ایل کے پاس کافی بفر اسٹاک ہے۔
مالی سال 22 میں بجلی کی پیداوار میں بے مثال اضافہ دیکھا گیا ہے، شرح ترقی ایک دہائی میں سب سے زیادہ ہے، جس سے قومی ترجیح کو سامنے رکھ کر رواں مالی سال کے جنوری 22 تک کل کوئلے پر مبنی بجلی کی پیداوار میں سال بہ سال کے مقابلے میں 11.2 فیصد اضافہ ہوا، جبکہ اسی عرصے کے دوران کوئلے پر مبنی گھریلو پیداوار میں 17 فیصد اضافہ ہوا۔ بجلی کے شعبہ کو کوئلے کی سپلائی کا بڑا حصہ سی آئی ایل کے ذریعہ ترجیحی بنیادوں پر پورا کیاگیا۔
اپریل-جنوری 2021-22کے دوران 14 درآمدی کوئلے پر مبنی بجلی گھروں سے بجلی کی پیداوار میں 48 فیصد کمی واقع ہوئی۔ اس کے نتیجے میں پیدا ہونے والے فرق کو پورا کرنے کے لیے گھریلو کوئلے پر مبنی جنریٹر کو دیسی کوئلے کی سپلائی میں اضافہ کی ضرورت تھی۔ سی آئی ایل نے اس اضافی مانگ میں سے تقریباً 20 ایم ٹی کی سپلائی کی۔ دوسرے لفظوں میں درآمدات کو اس حد تک کم کر دیا گیاتھا۔
بجلی کے شعبے میں کوئلے کوترجیح دینے اور دیگر چیلنجوں کا سامنا کرنے کے باوجود، سی آئی ایل نے مالی سال 22 کے جنوری تک 101.7 ایم ٹی سے این پی ایس صارفین کو پچھلے سال کی اسی مدت کی مقدار کا 97فیصد فراہم کیا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-1539
(Visitor Counter : 105